CELEX: 32016R2293
Language: lv
Date: 2016-12-16 00:00:00
Title: Komisijas Īstenošanas regula (ES) 2016/2293 (2016. gada 16. decembris), ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu

17.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 344/79
            
         KOMISIJAS ĪSTENOŠANAS REGULA (ES) 2016/2293
   (2016. gada 16. decembris),
   ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta d) apakšpunktu,
   tā kā:
   
               (1)
            
            
               Ar Regulu (EEK) Nr. 2658/87 ir izveidota preču nomenklatūra, turpmāk – “KN”, kas atbilst gan kopējā muitas tarifa, gan Savienības ārējās tirdzniecības statistikas un pārējo Savienības politikas nostādņu prasībām attiecībā uz preču importu vai eksportu.
            
         
               (2)
            
            
               Ar Lēmumu (ES) 2016/1885 (2) Padome noslēdza nolīgumu vēstuļu apmaiņas veidā starp Eiropas Savienību un Ķīnas Tautas Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas saistību sarakstā, tai pievienojoties Eiropas Savienībai (“nolīgums”). Nolīgums paredz muitas nodokļu samazinājumu divām produktu kategorijām. Savienība un Ķīna ir viena otrai paziņojušas par savu iekšējo procedūru pabeigšanu, kas vajadzīgas, lai nolīgums stātos spēkā, un nolīgums stāsies spēkā 2017. gada 1. janvārī
            
         
               (3)
            
            
               Tas ir vajadzīgs, lai kopējā muitas tarifā īstenotu pasākumus, kas paredzēti Lēmumā (ES) 2016/1885. Regulas (EEK) Nr. 2658/87 I pielikums tādēļ būtu atbilstīgi jāgroza.
            
         
               (4)
            
            
               Izmaiņas muitas nodokļu likmē būtu jāpiemēro no nolīguma spēkā stāšanās datuma. Tādēļ šai regulai ir jāstājas spēkā steidzamības kārtā.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2658/87 I pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 16. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 256, 7.9.1987., 1. lpp.
   
   
      (2)  Padomes 2016. gada 18. oktobra Lēmums (ES) 2016/1885 par Nolīguma vēstuļu apmaiņas veidā noslēgšanu starp Eiropas Savienību un Ķīnas Tautas Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas saistību sarakstā, tai pievienojoties Eiropas Savienībai (OV L 291, 26.10.2016., 7. lpp.).
   
      PIELIKUMS
      Regulas (EEK) Nr. 2658/87 I pielikuma Otro daļu groza šādi:
      
                  1)
               
               
                  XII sadaļas 64. nodaļā rindu, kas attiecas uz KN kodu 6404 19 90, aizstāj ar šādu:
                  
                              “6404 19 90 
                           
                           
                              
                                          – – –
                                       
                                       
                                          citādi
                                       
                                    
                           
                              16,9
                           
                           
                              pa”;
                           
                        
            
                  2)
               
               
                  XVI sadaļas 84. nodaļā rindu, kas attiecas uz KN kodu 8415 10 90, aizstāj ar šādu:
                  
                              “8415 10 90 
                           
                           
                              
                                          – –
                                       
                                       
                                          sadalītās (divbloku) sistēmas
                                       
                                    
                           
                              2,5
                           
                           
                              —”.